Għal 20 sena, wieħed mir-reffiegħa ta' l-Istatwa tas-Sultana Tagħna tal-Qalb ta' Ġesti Fost il-gruppi li ta' kull sena jagħtu s-sehem tagħhom għas-suċċess tal-Festa Titulari, insibu r-reffiegħa ta' l-Istatwa, għaxra b'kollox, li nhar il-Festa filgħaxija, iġorru fuq spallejhom il-vara titulari mat-toroq tal-Parroċċa. Fost ir-reffiegħa bejn l-1974 u l-1994, kien hemm Alfred Simler, proprjetarju ta' ''Simler's Confectionerv' fi Triq San Ġwann Battista, li s-sena l-oħrarefa' għall-aħħar darba. FRED KIF BDEJT TERFA' L-ISTATWA2 Sa minn meta kont żagħżugħ kont wieħed mid-dilettanti tal-Festa. Niftakar li bdejt nagħti sehmi, fil-ħruq tan-nar, tant li għal diversi snin qatt ma rajt il-ħruġ u d-dħul ta' l-Istatwa, billi kont inkun imenjat naħraq in-nar. Kienet ix-xewqa tiegħi li xi darba nerfa' fl-Istatwa Titulari, iżda dak iż-żmien ma tantx kien possibbli, billi r-reffiegħa kienu dejjem ħaddiema tal-ġebel, u kienu jinqasmu f'żewġ gruppi. Kien hemm grupp minn Triq Viani, u grupp ieħor kien jieħu ħsiebhom Xandru Saliba, li għal diversi snin kien jieħu ħsieb l-Istatwa waqt il-purċissjoni. Ġara' iżda li fl-1974, kien hemm żewġ reffiegħa li ma setgħux jieħdu sehem fil- purċissjoni. F'din iċ-ċirkustanza Xandru Saliba staqsieni jekk ridtx nerfa' u nagħmel furċina. Aċċettajt u bdejt nitħarreġ, nerfa' l-knaten fuq il-bastun fil-bitħa tal-kunvent. Waslet il-Festa u matul il-purċissjoni spiċċajt nerfa' matul it-triq kollha, tant li fl- entużjażmu li kelli ma ħassejt l-ebda tbatija. Wara l-purċissjoni Xandru rringrazzjani u qalli li jekk irrid kelli posti mar-reffiegħa. Aċċettajt u bqajt nerfa' kull sena b'eċċezzjoni fl-1983, meta ksirt idi, iżda anke dik is-sena dħalt għal ftit ħin taħt il- bastun. ERFAJT GĦALGĦOXRIN SENAI LIEMA TAĦSEB LI HUWA L-IŻJEDMUMENT DIFFIĊLI TAL-PURĊISSJONI) Fl-imgħoddi, il-purċissjoni kienet xi ftit skomda, minħabba d-dislivell li kien fit- toroq minħabba x-xita u dan kien joħloq diffikultà. Iżda l-iżjed parti iebsa tal- purċissjoni kienet dejjem il-kantuniera bejn Triq Manwel Dimech u Triq San Duminku. Bħala reffiegħa dejjem inħossu diffikultà kemm fil-ħruġ u fid-dħul ta' l-Istatwa. L-AKTAR PURĊISSJONI LI KIENET TWILA KIENET DIK TA' L-1977, META GĦADDIET MIX-XATT. Dak in-nhar sakemm il-purċissjoni waslet ix-Xatt, it-triq kienet dejjem għan-niżla; JISSOKTA FAĊĊATA e jissokta l-unika diffikultà kienet Triq il-Madonna tas-Sacro Cuor, hemmhekk ir-reffiegħa ta' quddiem batew immens għax kienu qed jieħdu l-piż ta' dawk ta' wara peress li t-triq hija xi ftit wieqfa żżejjed. HEMM XI RAĠUNI PARTIKULARI GĦAX KONT TERFA' FL-ISTATWA2 Sakemm kienet ħajja, ommi Elvira, li mietet f'Settembru ta' l-1990, qabel il- purċissjonijiet kont dejjem immur naraha. Kliemha kien dejjem l-istess: 'Tbni ħudu ħsieb sewwa l-Istatwa'. Dan bqajt nagħmlu sakemm mietet, anke meta kienet rikoverata għand is-sorijiet Dumnikani ta' Ħ' Attard. FRED DIN IS-SENA HIJA L-EWWEL DARBA LI M'INTIX SE TERFA'. FEJN SE TKUN WAQT IL-PURĊISSJONI7 Bla dubbju se nkun ħdejn sħabi r-reffiegħa. Grazzi Fred għas-servizz twil li tajt bħala wieħed mir-reffiegħa ta' l-Istatwa. F'isem il-Kummissjoni Festi, nawgurawlek aktar snin ta' ħidma fi ħdan il-Kummissjoni.